meteo.gr: Βροχές και θυελλώδεις βοριάδες στα ανατολικά – Βαθμιαία βελτίωση του καιρού
ΣΤΕΦΑΝΟΒΙΚΙ ΜΑΓΝΗΣΙΑ... 28°C Как путь? Нет? Wat sê sy? – Dr. Christa van Staden
Как путь? Нет? Wat sê sy?
Gepubliseer op 05/11/2019 05/11/2019 by Dr Christa van Staden
Ek sukkel nog so bietjie om te verwerk dat die mense hier dink dat ek van Russiese afkoms is.
Want dit skep ‘n probleem. Hulle stop my op straat en vra my vrae. Die verkeerspolisie ignoreer manlief en praat met my. Want ek lyk soos ‘n Rus. Sê hulle.
En ek het geen benul wat hulle vra of wil weet nie.
Dus gebruik ek een van my enigste Russiese sinne om uit die situasie te kom.
Ja ne panêmajo PoRuskie?
Ek verstaan nie Russies nie. Dit help nie altyd nie.
Die een vrou het na Qazaq oorgeslaan. En gevra of ek Qazaq verstaan. Ek moes toe maar net sê jy Njet, want daai moeilike taal verstaan ek nog minder. Omdat ek die klanke reg uitspreek, dink hulle ek jok.
So staan die vrou met ‘n kind langs haar vanoggend in die reën. En keer my voor.
Want ek was op pad na manlief om sy totaal geheel en al tuisgemaakte hamburger te vat. Sy sambreel was tuis. En dit het gereën.
En toe staan sy voor my in die paadjie. Praat met my. Vra my iets. En ek besef wel dat sy verdwaal is. Maar wat sy vra weet ek nie. My enkele sin wat verduidelik dat ek nie weet wat sy sê nie, help niks. Sy bly praat.
Die kind kyk my verras aan. So hoe verstaan jy nie? Vra sy gesiggie. En ek verstaan. Hy dink ook ek is ‘n Rus. En hoe kan ek die taal nie praat nie.
Ek trek my skouers op en sy sê:
Как путь нет?
Toemaar sy het my nie gevloek nie. Ek ken как, dit beteken hoe. En ek ken нет, uitgespreek as njet, wat nee is. Maar wat is путь, uitgespreek as poet?
Tuis moes ek kom opsoek, die woord beteken weg. Of pad. Google Translate help nie so baie nie. Die eerste twee woorde vertaal na: How is the way? Wat beteken dat ek reg is, sy wou weet eaar iets is.
Njet is nie, dus het sy net gestel dat ek die pad nie ken ie.
Shame! Ek ken die plek nogal. Weet waar baie goed is. Maar as ek nou nie verstaan wat sy vra nie, kan ek nie help nie.
Wil ek na gister ook nie probeer help nie.
My suster se seun het gevra dat ek vir iemand by sy werk ‘n Russiese hoed saambring. Dus is ek winkels toe om een te gaan koop.
Oulike hoede (eerste foto). Dit lyk soveel anders as van ver af. Die buitekant is van leer. Die binnekant opgestop. Twee pelsstroke vir die ore, wat opknip as mens dit nie nodig het nie.
Die nek se pels vou ook oop om die nek warm te hou. Julle wat nie tande het nie, ek soek so hoed. Vir ‘n vrou. My nuwe doel is om so een in vroulike vorm te kry. Ek het al foto’s gesien.
Die kassier is maar ongeskik, ek pla terwyl hy besig is. ‘n Ouerige man kom staan by my. Vreemde houding. Wys na die hoed in my hand en sê: мужчин (moezhchien), man.
Ek skud my kop op en af. Ja, ek weet. Wonder of hy nog nie gesien het dat ‘n vrou iets vir ‘n man koop nie. Want hy hou aan praat en beduie.
Ek wys na die muur waar ek die hoed afgehaal het. Dalk wil hy weet waar ek dit gekry het. Hy loop na die muur, kyk na die hoed en kom praat met die kassier.
Dan weer met my. Ek sê my Ja nê panemajô poRuskie! En hy hou aan praat. Beduie ek is poRuskie. Ek skud my kop. Hy bly praat. Niks klink soos iets wat ek ken nie.
Dan sê die kassier ek is Angleski (Engels). Dit is na aan reg. Ek kan Engels praat, maar ek is Afrikaans. Die man kyk na my en sê dan Njet, ek is nie Engels nie. Wonder hoe lyk ‘n Engelsman vir hom?
Dan sê hy Arabski? (arabier?). En ek verstaan want my donker hare en blas vel maak my seker ‘n Arabier as ek nie ‘n Rus of Qazaq is nie.
Ek sê South Africa, maar hy raai alle ander lande. Ek wil die man van my rug af hê, maak my foon oop, soek Google maps, soek South Africa.
Hy kyk saam, vra Botswana? Ek is verras, Botswana wys nie op die kaart nie. Suid-Afrika staan in groot vet letters. Ek wys South Africa.
En liggies gaan op.
Mandêla, vra hy sag.
Ek sê Da (ja) en wil loop. Het klaar betaal. Hy is nie klaar nie.
Afrikanô? Vra hy. Ek versteen. Nog niemand hier gekry wat weet wat Afrikaans is nie. Ons is die enigste Afrikaanssprekende mense in Ust. Waarvan ek weet. Hy ken nie Suid-Afrika nie, maar ken Afrikano!
Hoe maak die Rus of Qazaq die konnotasie? Mandela en Afrikanô? Wat dink hy van ons? Ek sukkel nog om die nuwe inligting te verwerk, toe hy harder vra. Boer?
Ek jok nie. Net so. Afrikaner. Boer.
Ek het weer da gesê, want ja. Ek is Afrikaner.
Hy en die kassier het gebrabbelpraat. Ek het die vreeslikste gevoel van gevaar gekry. En my uit die voete gemaak.
Want ja, die woord boer word die afgelope paar jaar in ongunstige konteks in Suid-Afrika gebruik. Hoe het dit in sy woordeskat beland?
Tagged expat, Kazakhstan, Oskemen, Qazaqstan, ust'-Kamenogorsk
Vorige bydrae Om in temperature kouer as my vrieskas te oorleef
Volgende bydrae Resep vir tuisgemaakte hamburger rolletjies
36 gedagtes oor “Как путь? Нет? Wat sê sy?”
05/11/2019 om 4:33 nm
O liewe Christa jy beter vinnig Russies leer praat netnou beland jy in Russiese sop.
05/11/2019 om 5:10 nm
Ek dink ook so
05/11/2019 om 5:11 nm
Het nogal onveilig gevoel
05/11/2019 om 6:22 nm
Skêrp, Kameel. Flymskêrp.😅
05/11/2019 om 8:30 nm
05/11/2019 om 6:24 nm
Skerp. Ai. Spelling.
05/11/2019 om 6:26 nm
My skerp opmerking, lyk my het verdwyn. Ook beter so, want daar was twee spelfoute in!🙊
05/11/2019 om 8:23 nm
Ek kyk gou.
05/11/2019 om 8:32 nm
My vingers maak ook foute
05/11/2019 om 8:33 nm
Hierdie was ń spelfout! Nul vir juffrou.🙈
06/11/2019 om 4:34 vm
Ons maak almal foute.
07/11/2019 om 3:28 vm
Nee Kameel cyn en dit is nie wyn wat verkeerd gerik is nie, cyn is sop
07/11/2019 om 7:17 vm
So, jy ken Russies? Is ja, суп is sop.
07/11/2019 om 11:19 vm
Njet, ja ne panêmajo PoRuskie? Nee glad nie. Ek het die woord opgesoek vir die snaaksigheid
07/11/2019 om 3:28 nm
05/11/2019 om 4:36 nm
Sjoe,dis nogal skrikwekkend!
Philip vd Walt sê:
05/11/2019 om 6:18 nm
Jò…werk google translate of ander apps nie. Hier in China help dit veral as mens iets wil koop. Die meeste kinders weet baie meer van Engels af as die volwassenes hier…
Leer daai Russies…dis maar die veiligste en beste…Nastarovia..😁
05/11/2019 om 8:31 nm
Sal net moet.
05/11/2019 om 6:20 nm
Dink ek was verniet bekommerd. Het net baie vreemd gevoel.
05/11/2019 om 6:37 nm
Ai ai dit klink onlekker. Wees veilig asb!!
Dankie Bondels, was op daardie oomblik baie sleg.
05/11/2019 om 6:47 nm
Lyk darem asof jy so bietjie kan skryf al, dis ‘n begin.
05/11/2019 om 8:22 nm
Ken die alfabet, help om te skryf wat ek hoor.
05/11/2019 om 7:52 nm
Sjoe. Hare rys op my arms.
Ek was nogal gegooi. Maar dink ek was onnodig bekommerd. Dankie.
05/11/2019 om 9:37 nm
Na jou vorige blog omtrent die hamburgers, het ek jou voorbeeld gevolg en vir my gesin hamburgers gemaak. Hulle was gek daaroor. Nou wil hulle nie meer hamburgers by die strandkafee gaan eet nie – hulle soek huisburgers. Sterkte met jou Russiese taalstryd. En die koue.
06/11/2019 om 4:36 vm
Ek verstaan daai ene Hester. Ons eie kos het net eie smaak daaraan. Ek skat dit is omdat dit met liefde gemaak word?
06/11/2019 om 5:32 nm
Dit moet net dit wees.
06/11/2019 om 7:21 vm
Ek is mal oor die woord! Huisburgers. Selfs Tuinburgers kan werk
06/11/2019 om 3:04 nm
Ai toggie Christa…miskien moet jy jou hare blond kleur…..en as iemand met jou praat, dan sê jy Ich liebe dich (??) Nee jong, jy sal maar moet vasbyt en leer….
06/11/2019 om 3:23 nm
Ek sal beslis moet leer. En baie vinnig ook
07/11/2019 om 3:34 vm
Dalk is dit omdat belangstelling is by Suid Afrikaanse boere is om na Rusland the verhuis. Maybe it was a term of endearment. https://www.iol.co.za/news/world/why-russia-is-wooing-sas-white-farmers-17225593
07/11/2019 om 7:18 vm
Dit is waar. Die man se houding het my laat skrik.
08/11/2019 om 7:21 vm
Jy is dapperder as ek wat in die Noord Kaap gebe is en groot geword het, Hier by 15 grade Cesius begin ek die motballe uit die winterklere skud
08/11/2019 om 7:52 vm
Ag oulik! Koud is relatief. Maar ja, ek dink ook ons is braaf.
26 801 hits
Sluit aan by 68 ander intekenaars
Sago in Qazaqstan? 09/04/2020
Om ‘n Russiese plaatkoekie resep te verstaan … 08/04/2020
Heerlike Russiese lawa-poeding: Thermomix 07/04/2020
Vinnige blaardeegresep vir Thermomix 06/04/2020
Om deel van ‘n aanlyngroep te wees 05/04/2020
Ust’-Kamenagorsk word 4 Maart 2020 as gevolg van Covid-19 afgeperk 03/04/2020
Sosiale isolasie vanuit ‘n oud-onderwyser-ala-opvoedkundige-navorser ala huisvrou-perspektief 01/04/2020
‘n Babaseuntjie is vir ons gebore 31/03/2020
Lente in Ust’-Kamenogorsk 31/03/2020
21 dae, soveel dae neem dit om ‘n gewoonte aan of af te leer 30/03/2020
Om 38 jaar getroud te wees ...
Afrikaans Almaty Bloguitdagings covid-19 expat familie gesin Kazakhstan kinderdae Leersaam Nur-Sultan Oskemen Qazaqstan Rebusfontein Reisjoernaal reisjoernaalcvs resepte Selfrefleksie sneeu Tegnologie Thermomix towerinne TV-reeks ust'-Kamenogorsk